cyanic-selkie/wikianc huggingface dataset:
রোদোলফো মারান
রোদোলফো মারান (Rodolfo Marán, ; ২৪ মে ১৮৯৭ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ইউনিভার্সাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেছিলেন।
মারান ১৯১৬ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ১৫ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৬ এবং ১৯১৭ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আন্তর্জাতিক ফুটবল
মারান কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
ব্যক্তিগত জীবন
রোদোলফো মারান ১৮৯৭ সালের ২৪শে মে তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
মোহনপুর সরকারি উচ্চ বিদ্যালয়
মোহনপুর সরকারি উচ্চ বিদ্যালয় বাংলাদেশের রাজশাহী জেলার মোহনপুর উপজেলা র একটি শিক্ষাপ্রতিষ্ঠান। এটি সরকারি ব্যবস্থাপনায় পরিচালিত একটি ঐতিহ্যবাহী বিদ্যালয়।
অবস্থান
এই বিদ্যালয়টি রাজশাহী বিভাগের রাজশাহী জেলার মোহনপুর উপজেলায় অবস্থিত।
লরা লিটলজন
লরা লিটলজন (জন্ম ১২ জুলাই ২০০৪) একজন নিউজিল্যান্ডীয় সাঁতারু। তিনি আবুধাবিতে ২০২১ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ২০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন।
ফুশি কান্দু
ফুশি কান্দু হল মালদ্বীপের ফাফু অ্যাটল এবং ধালু অ্যাটলের মধ্যবর্তী একটি চ্যানেল।
পিয়াল
পিয়াল বা বুকানানিয়া কোচিনচিনেনসিস (সমার্থক. বুকাননিয়া ল্যানজান) একটি পর্ণমোচী গাছ যা থেকে ভোজ্য বীজ উৎপন্ন হয়। এটি ভারতীয় উপমহাদেশ, দক্ষিণ-পূর্ব এশিয়া এবং চীনের সংলগ্ন অংশের স্থানীয় একটি প্রজাতি। ভারতের কোথাও কোথাও এটি চিরনজি বা চারোলি নামেও পরিচিত। এই বাদাম -স্বাদের বীজগুলো মূলত ভারতে রান্নার মশলা হিসাবে ব্যবহৃত হয়। বুকাননিায়া কোচিনচিনেনসিস ভারত জুড়ে চাষ করা হয়, তবে সাধারণত উত্তর-পশ্চিমে বেশি হয়ে থাকে। এর শক্ত খোসা ফাটলে, তার ভেতরের স্তূপযুক্ত বীজ পাইন বাদামের মতো নরম হয়।
পিয়ালের বীজ মসুর ডালের আকারের, সামান্য চ্যাপ্টা এবং বাদামের মতো গন্ধযুক্ত। যদিও এগুলো কাঁচা খাওয়া যায় বা অন্য কাজে ব্যবহার করা যেতে পারে তবে ব্যবহারের আগে এগুলোকে অধিকাংশ সময়েই ভাজা হয়, ফলে এর স্বাদ তীব্র হয়। পিয়াল সাধারণত ভারতে মিষ্টিতে ব্যবহৃত হয়। আয়ুর্বেদ ও ইউনানী পদ্ধতিতে চারোলির বীজ ব্যবহার করা হয়।
সেবা খাত
সেবা খাত হলো প্রচলিত অর্থনৈতিক ক্ষেত্রতত্ত্বের তৃতীয় পর্যায়ের খাত। সেবা খাত মূলত সেবা প্রদান করে থাকে, কিন্তু কোনো কিছু উৎপাদন করে না। খুচরা বিক্রয়, ব্যাংক, বিমা, হোটেল, রিয়েল স্টেট, শিক্ষা, স্বাস্থ্য, সামাজিক কর্মকাণ্ড, কম্পিউটার সেবা, বিনোদন, প্রচার মাধ্যম, যোগাযোগ, বিদ্যুৎ, গ্যাস, পানি সরবরাহ ইত্যাদি কাজ সেবাখাতের অন্তর্ভুক্ত।
সেবাখাত অর্থনীতির একটি গুরুত্বপূর্ণ অংশ। যেমন: বাংলাদেশের জিডিপিতে সেবা খাতের অবদান সবচেয়ে বেশি। অস্ট্রেলিয়াতে সব ধরনের ব্যবসায় সেবাখাতের অর্জন প্রায় ৮৫%। সব ধরনের কর্মজীবীদের মধ্যে প্রায় ৮৬% সেবাখাতে নিয়োজিত রয়েছে। ভারতের সেবাখাতের ব্যবসায় থেকে জিডিপির প্রায় ৫৫% অর্জিত হয়ে থাকে। এদেশের কম্পিউটার সফটওয়্যার ব্যবসায় প্রতিবছর ৩৫% হারে বৃদ্ধি পেয়ে চলছে।
ব্যবসার অনেক ক্ষেত্রকে মেধাভিত্তক অর্থনীতি নামে অভিহিত করা হয়। তারা অন্যান্য ব্যবসায় দূরে সরিয়ে রেখে তাদের ক্রেতাদের চাহিদা মোতাবেক দ্রুত ও কম মূল্যে সেবা প্রদান করে থাকে।
এক্ষেত্রে একটি ভালো উদাহরণ হচ্ছে ব্যাংক, যা বিংশ শতকের শেষ দিকে ব্যাপক পরিবর্তনের মধ্য দিয়ে অগ্রসর হয়েছে। তথ্য ও যোগাযোগ প্রযুক্তি ব্যবহারের মাধ্যমে ব্যাংকগুলো প্রচুর পরিমাণে কর্মী নিয়োগ কমিয়ে এনেছে এবং ব্যাংক সেবার ব্যয় সর্বনিন্ম স্তরে নিয়ে এসেছে। উদাহরণ হিসেবে স্বয়ংক্রিয় গণনা যন্ত্রের কথা বলা যায়, যার সাহায্যে বিভিন্ন স্থানে সপ্তাহের সাত দিনই ২৪ ঘণ্টা গ্রাহকদের সেবা প্রদান করা সম্ভব হচ্ছে। এর পূর্বে যখন ব্যাংকগুলো খোলা হতো, তখনই কেবলমাত্র সেবা পাওয়া যেতো। অনেক ব্যাংক ও বিল্ডিং সোসাইটি পরস্পর মিলিত হয়ে সর্ব্ নিম্ন খরচে ব্যাপকভাবে সেবা প্রদান করে অধিক মুনাফা করে যাচ্ছে। এ পদ্ধতির মূল চাবিকাঠি হচ্ছে তাদের ক্রেতাদের সম্পর্কিত তথ্য সংগ্রহ ও নতুন নতুন সেবা নিয়ে তাদের নিকট সবসময় হাজির থাকা।
জি আর টি গ্রান্ড, চেন্নাই
জি আর টি গ্রান্ড হলো ভারতের চেন্নাই এর টি. নগরে অবস্থিত একটি বিলাসবহুল হোটেল । এটি শহরটিতে অবস্থিত একটি জুয়েলারী সংস্থা জি.আর. থাঙ্গা মালিগাই(পি) লিমিটেড এর মালিকানাধীন ।
হোটেল
হোটেলটিতে ৯টি ফ্লোর ও ১৩৩টি কক্ষ এবং ৬টি স্যুইট রয়েছে । হোটেলটির ফুড এবং বেভারেজ সেকশনে রয়েছে এনি টাইম, একটি ২৪ ঘণ্টা খোলা নানা ধরনের খাবারের রেস্টুরেন্ট; কপার পয়েন্ট, একটি ভারতীয় খাবারের রেস্টুরেন্ট যা নিচতলায় অবস্থিত; আজুলিয়া, একটি ভূমধ্যসাগরীয় খাবারের রেস্টুরেন্ট; এবং হাই টাইম, একটি তিন লেভেল বিশিষ্ট বার । নিচতলায় একটি কফি শপও রয়েছে । হোটেলটিতে প্রায় ৭৫০ জন অতিথির ধারনক্ষমতা সম্পন্ন ৮২০০ বর্গফুটের একটি ব্যাংকুইট হল(ভোজকক্ষ) রয়েছে । এছাড়াও রয়েছে ২৫০ জন লোকের ধারনক্ষমতা সম্পন্ন ২৮৫০ বর্গফুটের সাউদার্ন ক্রাউন হল, ৩৫০ জন অতিথির ধারনক্ষমতা সম্পন্ন ৩৩৩৩ বর্গফুটের ম্যারিগোল্ড হল এবং ১৫০ জন অতিথির ধারনক্ষমতা সম্পন্ন ২০০০ বর্গফুটের গুলমহর হল ।
২০০১ সালের ডিসেম্বরে হোটেলটি আইএসও ৯০০১:২০০০ সার্টিফিকেট লাভ করে ।
গজেন্দ্রকুমার মিত্র
গজেন্দ্রকুমার মিত্র (জন্ম: ১১ নভেম্বর ১৯০৮ - মৃত্যু: ১৬ অক্টোবর ১৯৯৪) ছিলেন একজন প্রখ্যাত ভারতীয় বাঙালি লেখক, প্রকাশক ও অনুবাদক। রবীন্দ্র-শরৎ উত্তর বাংলা সাহিত্যে বিভূতিভূষণ-তারাশঙ্করের পর বাঙালী মধ্যবিত্ত সমাজকে উপজীব্য করে যে সকল কথাসাহিত্যিক সার্থক সাহিত্য সৃষ্টি করেছেন তাঁদের মধ্যে গজেন্দ্রকুমার মিত্র অন্যতম।
জন্ম ও শিক্ষাজীবন
গজেন্দ্রকুমার মিত্রের জন্ম ১৯০৮ খ্রিস্টাব্দের ১১ই নভেম্বর বৃটিশ ভারতের কলকাতা শহরে। বাল্যশিক্ষা শুরু হয় কাশীর এংলো-বেঙ্গলী স্কুলে। কলকাতায় ফিরে এসে ঢাকুরিয়া অঞ্চলে গজেন্দ্রকুমার বসবাস শুরু করেন এবং বালিগঞ্জ জগদ্বন্ধু ইনস্টিটিউশনে ভর্তি হন। স্কুল জীবন অতিক্রম করে অতঃপর তিনি সেন্ট জেভিয়ার্স কলেজে ভর্তি হন। আই.এসসি পড়া অসমাপ্ত রেখে বই এর ব্যবসায় যোগ দেন। ১৯৩৬ খ্রিস্টাব্দে বন্ধু সুমথনাথ ঘোষের সঙ্গে কলকাতায় "মিত্র ও ঘোষ" নামক বিখ্যাত প্রকাশনা সংস্থা স্থাপন করেন। ১৯৪০ সাল পর্যন্ত্ বই বিক্রি করেছেন গজেন্দ্রকুমার।
কর্মজীবন
স্কুল শিক্ষা সমাপ্তির কিছু পরেই বন্ধু সুমথনাথের সঙ্গে মাসিক সাহিত্যিক পত্রিকা 'কথাসাহিত্য' শুরু করেন। গজেন্দ্রকুমারের প্রথম প্রকাশিত উপন্যাস 'মনে ছিল আশা', গল্পগ্রন্থ 'স্ত্রিয়াশ্চরিত্রম' | ১৯৫৯ সালে তার 'কলকাতার কাছেই ' উপন্যাস সাহিত্য অকাদেমি পুরস্কারে সম্মানিত হয়। ' কলকাতার কাছেই ', 'উপকন্ঠে', 'পৌষ-ফাগুনের পালা'-এই ট্রিলজিকে (ত্রয়ী উপন্যাস) আধুনিক বাংলা কথাসাহিত্যের অন্যতম উল্লেখযোগ্য উপন্যাস বলে গণ্য করা হয়। পৌষ-ফাগুনের পালা ১৯৬৪ সালে রবীন্দ্র পুরস্কার পায়। গজেন্দ্রকুমারের লেখনীর বিচরণক্ষেত্র বিরাট ও ব্যাপক, সামাজিক উপন্যাস, পৌরানিক উপন্যাস, ঐতিহাসিক উপন্যাস, ছোট গল্প.কিশোর সাহিত্য-সর্বত্র তার অবাধ গতি। সুদীর্ঘ ষাট বছরের অধিককাল ধরে তার কয়েক হাজার ছোটগল্প ও পঞ্চাশটিরও বেশি উপন্যাস প্রকাশিত হয়েছে। অন্যান্য উপন্যাস গ্রন্থ গুলি হল - ছোটদের জন্য 'রামায়ণ'
আত্মজীবনীমূলক গ্রন্থ-
বেলুড় রেলওয়ে স্টেশন
বেলুড় রেলওয়ে স্টেশন হল হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
আকর্ষীয় দর্শন
রামকৃষ্ণ মিশনের সদর দপ্তর বেলুড় মঠ যা গঙ্গা নদীর তীরে অবস্থিত এবং সারা বিশ্বের মানুষের কাছে এটি একটি পর্যটক এবং তীর্থযাত্রীর গন্তব্যস্থল, স্টেশন থেকে এটি প্রায় ১.৫ কিলোমিটার দূরে অবস্থিত। ১৯৩৮ সালে স্বামী বিবেকানন্দ প্রতিষ্ঠিত করেছিলন। সারদা দেবী, রামকৃষ্ণ এবং মহান সন্ন্যাসীদের সমাধি আছে।
এশিয়ান নিউজ ইন্টারন্যাশনাল
এশিয়ান নিউজ ইন্টারন্যাশনাল (এএনআই) হল একটি ভারতীয় সংবাদ সংস্থা যা ভারতে এবং বিভিন্ন জায়গায় নিউজ-ব্যুরোতে সিন্ডিকেটেড মাল্টিমিডিয়া নিউজ ফিড সরবরাহ করে। এটি ১৯৭১ সালে প্রেম প্রকাশ দ্বারা প্রতিষ্ঠিত হয়। এটি ভারতের প্রথম এজেন্সি যা ভিডিও সংবাদ সরবরাহ করে। ২০১৯ সাল পর্যন্ত,এটি ভারতের বৃহত্তম টেলিভিশন সংবাদ সংস্থা ছিল।
ইতিহাস
১৯৭১ সালে, প্রেম প্রকাশ এএনআই (প্রাথমিকভাবে টিভিএনএফ) প্রতিষ্ঠা করেন। এটি তৎকালীন কংগ্রেস সরকারের মধ্যে অসাধারণ প্রভাব অর্জন করে। টিভিএনএফ ভারতের একটি ইতিবাচক ভাবমূর্তি প্রদর্শনের ইন্দিরা গান্ধীর ইচ্ছা পূরণে গুরুত্বপূর্ণ ভূমিকা পালন করে।
বিতর্ক
এএনআই ভারতীয় কেন্দ্রীয় সরকারের প্রচারের হাতিয়ার বলে সমালোচিত হয়েছে। এএনআই-এর বিরুদ্ধে সরকারের পক্ষপাতিত্ব এবং ভুল তথ্য প্রচারের অভিযোগও রয়েছে।
বহিঃসংযোগ
এএনআই-এর ওয়েবসাইট
হেনভেইরু
হেনভেইরু হল মালে, মালদ্বীপের একটি জেলা। এটি মালে দ্বীপের পূর্বে অবস্থিত এবং ২০১৪ সালের অনুমান অনুসারে এর আনুমানিক এলাকা ৫৯ হেক্টর এবং ২৭,২৫৪ জন বাসিন্দা রয়েছে।
নাতাশা লয়েড
লয়েড ক্রাইস্টচার্চের সেন্ট অ্যান্ড্রু কলেজে তার মাধ্যমিক শিক্ষা লাভ করেন। ২০১৩ সালে, তিনি ১৭ বছর বয়সে মহিলাদের ১০০ মিটারের ব্রেস্টস্ট্রোক রেকর্ড ভেঙ্গেছিলেন যা ১৯৯৫ সালে আনা উইলসন করেছিলেন।
লয়েড ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
কল্পলৌকিক সমাজতন্ত্র
কল্পলৌকিক সমাজতন্ত্র (Utopian socialism) হচ্ছে আধুনিক সমাজতান্ত্রিক চিন্তার প্রথম স্রোতটিকে চিহ্নিত করার জন্য ব্যবহৃত যৌগিক শব্দ। এটিকে সাধারণত সাঁ-সিমো, শার্ল ফুরিয়ে, এবং রবার্ট ওয়েনের কর্মসুচিসমূহের দ্বারা উদাহরণীকৃত করা হয়। শব্দটি দ্বারা প্রায়ই সেইসব সমাজতন্ত্রীদের বোঝানো হয় যারা ১৯ শতকের প্রথম চতুর্থাংশে বাস করতেন এবং তাদের ভাবনাগুলোকে কাল্পনিক এবং অবাস্তব বলে নাকচ করার জন্যে তাদেরকে পরবর্তীকালের সমাজতন্ত্রীরা "কল্পলৌকিক" বলে চিহ্নিত করেন। ২০ শতকে নৈতিক সমাজতন্ত্র নামে একই ধরনের চিন্তাবিদের আবির্ভাব ঘটে যেটি সমাজতন্ত্রকে নৈতিক ভিত্তির উপর দাঁড় করে।
সংজ্ঞা
কল্পলৌকিক সমাজতন্ত্রী হিসাবে চিহ্নিত চিন্তাবিদেরা তাদের ধারণাগুলি উল্লেখ করার জন্য "ইউটোপিয়ান" শব্দটি ব্যবহার করেননি। কার্ল মার্কস এবং ফ্রিডরিখ এঙ্গেলস প্রথম চিন্তাবিদ ছিলেন যারা তাদেরকে "ইউটোপিয়ান" হিসাবে উল্লেখ করেছিলেন, কল্পলৌকিক বলতে এমন সমস্ত সমাজতান্ত্রিক ধারণাকে উল্লেখ করেছিলেন যা কেবল নৈতিকভাবে ন্যায়ভিত্তিক সমাজের দৃষ্টিভঙ্গি এবং দূরবর্তী লক্ষ্যকে উপস্থাপন করেছিল। এই কল্পলৌকিক মানসিকতা যা লক্ষ্যটির একীভূত ধারণাকে ধারণ করেছিল তা বৈজ্ঞানিক সমাজতন্ত্রের সাথে বিপরীতভাবে উল্লেখিত হয়ে থাকে।
এই পার্থক্যটি এঙ্গেলসের বই সমাজতন্ত্র: কল্পলৌকিক এবং বৈজ্ঞানিক (১৮৯২, বইটি পূর্বের একটি প্রকাশিত বইয়ের অংশ, ১৮৭৮ সালে যা অ্যান্টি-দ্যুরিং) এর মাধ্যমে পরিষ্কার করা হয়েছিল। কল্পলৌকিক সমাজতন্ত্রীদের আরও "যুক্তিবাদী" সমাজ গঠনের উদ্দেশ্যে ফরাসি বিপ্লবের নীতিগুলি প্রসারিত করতে দেখা গেছে। পরবর্তী সমাজতান্ত্রিকদের দ্বারা কল্পলৌকিক হিসাবে চিহ্নিত হওয়া সত্ত্বেও, তাদের লক্ষ্যগুলি সর্বদা কল্পলৌকিক ছিল না এবং তাদের মূল্যবোধগুলিতে প্রায়শই বৈজ্ঞানিক পদ্ধতি এবং বৈজ্ঞানিক বোঝাপড়ার উপর ভিত্তি করে একটি সমাজ গঠনের জন্য কঠোর সমর্থন অন্তর্ভুক্ত করেছিল।
বিকাশলাভ
"কল্পলৌকিক সমাজতন্ত্র" শব্দটি কার্ল মার্কস ১৮৪৩ সালে "সবকিছুর নির্মম সমালোচনার জন্য" লেখাতে প্রবর্তন করেছিলেন এবং তারপরে ১৮৪৮ সালে কমিউনিস্ট ইশতেহারে চিন্তাটির বিকাশ ঘটে। যদিও মার্কস ইশতেহার প্রকাশের অল্প সময় আগেই দর্শনের দারিদ্র (মূলত ফরাসী ভাষায় ১৮৪৭ সালে লিখিত) -তে পিয়েরে জোসেফ প্রুধোর ধারণাকে আক্রমণ করেছিলেন। পরবর্তী সমাজতান্ত্রিক চিন্তাবিদরা এই সমাজগুলি কীভাবে তৈরি বা টেকসই হতে পারে তা বিবেচনা না করে সমমাত্রিক, সাম্প্রদায়িক, গুণীবাদী বা "নিখুঁত" সমাজগুলির অনুমানমূলক দৃষ্টিভঙ্গি তৈরিকারী আদি সমাজতান্ত্রিক বা আধা-সমাজতান্ত্রিক বুদ্ধিজীবীদের বর্ণনা করতে এই শব্দটি ব্যবহার করেছিলেন।
দর্শনের দারিদ্র্যে কার্ল মার্কস প্রুধোর লেখা অর্থনৈতিক দ্বন্দ্বের পদ্ধতি বা দারিদ্র্যের দর্শনের অর্থনৈতিক ও দার্শনিক যুক্তিগুলির সমালোচনা করেছিলেন। মার্কস প্রুধোকে বুর্জোয়া শ্রেণির উপরে উঠতে চাইছেন বলে অভিযোগ করেছিলেন। মার্কসের চিন্তাভাবনা এবং মার্কসবাদের ইতিহাসে,  কল্পলৌকিক সমাজতন্ত্রের ধারণা এবং মার্কস এবং মার্কসবাদীদের বর্ণিত বৈজ্ঞানিক সমাজতন্ত্রের ধারণার কেন্দ্রীয় পার্থক্যরেখা হিসেবে দর্শনের দারিদ্র বইটিকে হিসেবে ধরা হয়।
যদিও কল্পলৌকিক সমাজতন্ত্রীরা কয়েকটি রাজনৈতিক, সামাজিক বা অর্থনৈতিক দৃষ্টিকোণ নিয়ে আলোচনা করেছিলেন, মার্কস এবং এঙ্গেলস যুক্তি দিয়েছিলেন যে তারা কিছু মনীষাগত বৈশিষ্ট্যও মানবজাতির সাথে ভাগ করে নিয়েছিলেন। কমিউনিস্ট ইশতেহারে, মার্কস এবং এঙ্গেলস লিখেছেন: “শ্রেণি-সংগ্রামের অপরিণত অবস্থা এবং তাঁদের স্বকীয় পরিবেশের দরুন এই ধরনের সমাজতন্ত্রীরা মনে করতেন যে তাঁরা সকল শ্রেণিবিরোধের বহু ঊর্ধ্বে। তাঁরা চেয়েছিলেন সমাজের প্রত্যেক সদস্যের, এমন কি সবচেয়ে সুবিধাভোগীর অবস্থাও উন্নত করতে। সেইজন্য সাধারণত শ্রেণি:নির্বিশেষে গোটা সমাজের কাছে আবেদন জানানো; এমন কি তুলনায় শাসক শ্রেণির কাছেই আবেদন-নিবেদন ছিল এঁদের পছন্দ। কেননা, এঁদের ব্যবস্থাটা একবার বুঝতে পারলে লোকে কেমন করে না দেখে পারবে যে এইটাই সমাজের সর্বোত্তম-সম্ভব ব্যবস্থার জন্য সর্বোত্তম-সম্ভব পরিকল্পনা?
সেইজন্য সকল রাজনৈতিক, বিশেষত সকল বিপ্লবী প্রচেস্টাকে এঁরা বর্জন করলেন; এদের অভিলাষ হলো শান্তিপূর্ণ উপায়ে নিজেদের উদ্দেশ্যসাধন; চেষ্টা হলো দৃষ্টান্তের জোরে, এবং যার ভাগ্যে ব্যর্থতাই আনিবার্য এমন ছোটখাট পরীক্ষার মাধ্যমে নতুন সামাজিক বেদের (Gospel) পথ কাটতে।”
মার্কস এবং এঙ্গেলস "বৈজ্ঞানিক সমাজতন্ত্র" শব্দটি ব্যবহার করেছিলেন তারা নিজেরা যেভাবে সেটিকে বিকাশ লাভ করতে দেখেছেন তা বর্ণনা করার জন্য। এঙ্গেলসের মতে, “সমাজতন্ত্র কোনো অলৌকিক প্রাজ্ঞের আকস্মিক আবিষ্কার নয়। সমাজতন্ত্র হচ্ছে ঐতিহাসিকভাবে বিকশিত দুটি দ্বন্দ্বমান শ্রেণি প্রলেতারিয়েত এবং বুর্জোয়ার অনিবার্য সংগ্রামেরই পরিণাম। সমাজতন্ত্রের কাজ হলো যথাসম্ভব নিখুঁত অটুট একটা সমাজব্যবস্থা তৈরি করা নয়, তার কাজ হলো সেই ঐতিহাসিক অর্থনৈতিক ঘটনা পরম্পরা অনুধাবন করা যা থেকে এই শ্রেণিগুলো ও তাদের বৈরিতার অনিবার্য উদ্ভব এবং তৎসৃষ্ট অর্থনৈতিক অবস্থার মধ্যে সে সংঘাত দূরীকরণের উপায় বের করা।”
সাহিত্যে এবং অনুশীলনে কল্পলৌকিক সমাজতন্ত্র
সম্ভবত প্রথম কল্পলৌকিক সমাজতন্ত্রি ছিলেন থমাস মুর (১৪৭৮-১৫৩৫), যিনি একটি কাল্পনিক সমাজতান্ত্রিক সমাজের কথা তার বিখ্যাত বই ইউটোপিয়াতে উল্লেখ করেছিলেন। শব্দটির মধ্যে দুটি গ্রীক শব্দের মিশেল আছে: "outopia", যার অর্থ 'কোনো জায়গা নয়' এবং "eutopia", যার অর্থ হলও 'ভালো জায়গা'। সেই বই থেকেই আধুনিককালের "কল্পলোক" বা ইংরেজি "ইউটোপিয়া" শব্দটির সংজ্ঞা এসেছে।
এছাড়া উনিশ শতকের কল্পলৌকিক সমাজতন্ত্রিদের দ্বারা কল্পিত নানা ব্যবস্থাগুলো পরবর্তীকালে পরিণত হয়েছিলো বৈজ্ঞানিক সাম্যবাদের নানা তাত্ত্বিক উৎসে। তাদের ঐতিহাসিক অবদান হলও এটাই যে তারা উদিত পুঁজিবাদকে তীব্র ও সাহসী সমালোচনায় খণ্ড-বিখণ্ডিত করেছেন। সাঁ-সিমো, শার্ল ফুরিয়ে, এবং রবার্ট ওয়েনের পক্ষেই সাধারণ হল এই যে, সেই সময় নাগাদ ঐতিহাসিকভাবে উদ্ভূত প্রলেতারিয়েতের স্বার্থাদির প্রতিভূ রূপে মতপ্রকাশ করেন নি। জ্ঞানপ্রচারকদের মতোই তারা বিশেষ কোন সামাজিক শ্রেণিকে নয়, বরং একসঙ্গে গোটা মানবজাতিতে মুক্তি দিতে চান ।
বহুরিয়া ইউনিয়ন, সখিপুর
বহুরিয়া ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন। ২০১১ খ্রি. এটি স্থাপিত হয়। প্রতিষ্ঠা লাভের পর ফারক আল মামুন প্যানেল চেয়ারম্যান হিসেবে দায়িত্ব গ্রহণ করেন।
ভৌগোলিক উপাত্ত
বহুরিয়া ইউনিয়নের মোট আয়তন ২০.৪৬ বর্গ মাইল। গ্রাম সংখ্যা ০৩ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কালমেঘা ইউনিয়নের মোট জনসংখ্যা ৪৯,৮৮৫ জন।শিক্ষার হার ৪০%।
যোগাযোগ ব্যবস্থা
সখিপুর উপজেলার নলুয়া থেকে ৫ কিমি, কালিদাস বাজার থেকে ৩ কিমি এবং কালমেঘা থেকে ৪ কিমি দূরে বহুরিয়া ইউনিয়ন পরিষদ অবস্থিত।
হাটবাজারের তালিকা
কালিদাস বাজার,চতল বাইদ বাজার,করটিয়া পাড়া বাজার, কালমেঘা বাজার, সোন্দলা পাড়া বাজার, ছলংগা বাজার, আটিয়া বাজার, জয়বাংলা বাজার, বোর্ড বাজার,সোন্দলা ত্রিমোহনী(সোনাতলী) বাজার,দেওয়ানবাড়ী বটতলা বাজার, সোতাপাড়া আজিজ মার্কেট বাজার, নাগেরচালা বাজার,কালমেঘা চৌরাস্তা বাজার
শিক্ষা
কালিদাস কলিম উদ্দিন উচ্চ বিদ্যালয়, কালমেঘা ইলিমজান উচ্চ বিদ্যালয়,কালমেঘা সরকারি প্রাথমিক বিদ্যালয়, কালিদাস সরকারি প্রাথমিক বিদ্যালয়,কলতান বিদ্যা নিকেতন,কালিদাস, কালমেঘা উত্তর সরকারি প্রাথমিক বিদ্যালয়, কালমেঘা রাঙ্গামাটিয়া সরকারি প্রাথমিক বিদ্যালয়,কালমেঘা মইশাকুড়ি সরকারি প্রাথমিক বিদ্যালয়, কালমেঘা পাথার পাড়া সরকারি প্রাথমিক বিদ্যালয়, কালমেঘা দেওয়ানপুর( বারাবর) সরকারি প্রাথমিক বিদ্যালয়, আদর্শ বিদ্যানিকেতন(কালমেঘা) , অক্সফোর্ড একাডেমি(কালমেঘা), মুক্তিযুদ্ধা উচ্চ বিদ্যালয়(কালমেঘা ছলংগা), মোহাম্মাদিয়া হাফিজিয়া মাদ্রাসা( কালমেঘা চৌরাস্ত) কালিদাস পশ্চিম পাড়া দাখিল মাদ্রাসা,করটিয়া পাড়া দাখিল মাদ্রাসা, বি সি বাইদ আদর্শ উচ্চ বিদ্যালয়, চতল বাইদ সরকারি প্রাথমিক বিদ্যালয়, চতল বাইদ দক্ষিণ পাড়া এবতেদায়ী মাদ্রাসা
দর্শনীয় স্থান
ছোট বড় গজারির বন ও নদী এই এলাকার অন্যতম দর্শনীয় স্থান। কালিদাস পণ্ডিত পুকুর,শত বছরের ইতিহাস বহন কারী কালিদাস গ্রামের সুবিশাল বটবৃক্ষ সমূহ।
অর্থনীতি
কৃষিভিত্তিক অর্থনৈতিক ব্যবস্থার উপর এই অঞ্চলের মানুষ নির্ভরশীল। শতকরা ৭০ থেকে ৮০ ভাগ মানুষ কৃষি কাজ করে জীবিকা নির্বাহ করে।এখানে মানুষের অর্থনৈতিক লেনদেনের জন্য ইসলামী ব্যাংক বাংলাদেশ লিমিটেড,কালিদাস বাজার,এজেন্ট শাখা রয়েছে ।
গ্রামের তালিকা
চতল বাইদ, কালমেঘা, বহুরিয়া, বালিনা চালা, করটিয়া পাড়া, কালিদাস
অস্ট্রেলীয় ম্যাগপাই
অস্ট্রেলিয়ার ম্যাগপাই (Cracticus tibicen) হচ্ছে মাঝারি আকারের সাদা কালো প্যাসারিন পাখি যাদের আদি নিবাস অস্ট্রেলিয়া এবং নিউ গায়ানা। পুরুষ পাখির মাথার পিছে সাদা পালক থাকে।
থালাইভি (চলচ্চিত্র)
থালাইভি ২০২১ সালে মুক্তিপ্রাপ্ত ভারতের একটি তামিল চলচ্চিত্র। চলচ্চিত্রটি জীবনীভিত্তিক এবং এটি তামিলনাড়ু প্রদেশের বিখ্যাত রাজনৈতিক নেত্রী জয়ললিতা জয়রামের জীবন কাহিনী ভিত্তিক। এ. এল. বিজয়ের পরিচালনায় এবং বিষ্ণু বর্ধণ ইন্দুরী এবং শৈলেশ আর. সিংহের প্রযোজনায় চলচ্চিত্রটিতে কঙ্গনা রানাউত জয়ললিতার চরিত্রে অভিনয় করেছেন, এছাড়াও আরেক খ্যাতিমান রাজনীতিবিদ এম জি রামচন্দ্রনের চরিত্রে অরবিন্দ স্বামী রয়েছেন।
হানি কান্দু
হানি কান্দু হল মালদ্বীপের কাফু অ্যাটল গাফারু এবং উত্তর পুরুষ অ্যাটলের মধ্যবর্তী একটি চ্যানেল।
মিয়াজি নূর মুহাম্মদ
মিয়াজি নূর মুহাম্মদ (সুফি নূর মুহাম্মদ, মিয়াজি নূর মুহাম্মদ ঝানঝানবী নামেও পরিচিত; ১৭৮৬ – ১৮৪৩) ছিলেন একজন ভারতীয় ইসলামি পণ্ডিত ও সুফি ব্যক্তিত্ব। তার অন্যতম শিষ্য ছিলেন ইমদাদুল্লাহ মুহাজিরে মক্কি। এই মুহাজিরে মক্কি থেকেই দেওবন্দ আন্দোলনের প্রসার ঘটে। তিনি সৈয়দ আহমদ বেরলভির সাথে বালাকোট যুদ্ধে অংশগ্রহণ করেছিলেন। তার পীরের নাম শাহ আব্দুর রহিম ওলায়েতী।
জীবনী
নূর মুহাম্মদ ১৭৮৬ সালে ভারতের উত্তরপ্রদেশের মজঃফরনগর জেলার ঝানঝানা নামক স্থানে জন্মগ্রহণ করেন। তার পিতার নাম সৈয়দ জামাল উদ্দিন মুহাম্মদ। তিনি ছিলেন তার পিতার জ্যেষ্ঠ সন্তান। পিতা-মাতা উভয় দিক থেকেই তিনি সৈয়দ ছিলেন। তার পাঁচ ভাই ও এক বোন। তিনি দিল্লির মাদ্রাসায়ে রহিমিয়্যায় ভর্তি হয়েছিলেন। কিন্তু সেখানে নিয়মতান্ত্রিক প্রাতিষ্ঠানিক শিক্ষা অর্জন করতে পারেন নি। তথাপি তিনি ধর্মীয় জ্ঞানে পারদর্শী ছিলেন। ফার্সি ভাষার উপর দক্ষতা ছিল। আরবিও জানতেন। তিনি পারিবারিক নিয়ম অনুযায়ী সর্বপ্রথম কুরআন হেফজ করেন, অতঃপর ফার্সি ভাষা শিক্ষা করেন। দিল্লি থেকে তিনি ঝানঝানায় গমন করে কিছুদিন সেখানে অবস্থান করেন। অতঃপর তিনি নিজ এলাকায় গমন করেন এবং সেখানকার এক মসজিদে শিশুদের কুরআন শিক্ষা দেয়ার জন্য চাকরি গ্রহণ করেন। তিনি প্রতি বৃহস্পতিবার ঝানঝানায় গমন করে জুমআর দিন পূর্ণ দিবস সেখানে অবস্থান করে সপ্তাহের প্রথম দিন শনিবার তার লোহারীস্থ মক্তবে পৌছে যেতেন।
তিনি শাহ আব্দুর রহিম ওলায়েতীর হাতে বায়আত গ্রহণ করেছিলেন। ওলায়েতী তাকে খেলাফত প্রদান করেছিল। ওলায়েতী দলবল নিয়ে সৈয়দ আহমদ শহীদের সাথে বালাকোট যুদ্ধে অংশগ্রহণ করেন। ওলায়েতীর মুরিদ হিসেবেও তিনি বালাকোটের যুদ্ধে অংশগ্রহণ করেন। এই যুদ্ধে ওলায়েতী মৃত্যুবরণ করেন। মিয়াজি নূর মুহাম্মদ সুফি ব্যক্তিত্ব ছিলেন। তার শিষ্যদের মধ্যে রয়েছেন: ইমদাদুল্লাহ মুহাজিরে মক্কি, হাফেজ জামেন শহিদ, শায়খ মুহাম্মদ থানভী প্রমুখ।
১৮৪৩ সালের ২৮ সেপ্টেম্বর তিনি মৃত্যুবরণ করেন।
গেধোশু কান্দু
গেধোশু কান্দু হল মালদ্বীপের ফাসধুথেরে এবং দক্ষিণ মালহোসমাডুলু অ্যাটলের মধ্যে সরু এবং গভীর চ্যানেল।
হেইলি ম্যাকিনটোশ
হেইলি ম্যাকিনটোশ (জন্ম ১২ এপ্রিল ১৯৯৯) একজন নিউজিল্যান্ডীয় সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ৪০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন। তিনি মহিলাদের ৮০০ মিটার ফ্রিস্টাইল এবং মহিলাদের ৪ × ২০০ মিটার ফ্রিস্টাইল রিলে ইভেন্টেও প্রতিদ্বন্দ্বিতা করেছিলেন।
মঠবাড়িয়া উপজেলা
মঠবাড়িয়া, বাংলাদেশের পিরোজপুর জেলার অন্তর্গত একটি উপজেলা।
ভৌগোলিক অবস্থান ও পরিচিতি
মঠবাড়িয়া উপজেলার আয়তন: ৩৫৩.২৫ বর্গ কিমি। অবস্থান: ২২°০৯´ থেকে ২২°২৪´ উত্তর অক্ষাংশ এবং ৮৯°৫২´ থেকে ৯০°০৩´ পূর্ব দ্রাঘিমাংশ। এ উপজেলার উত্তরে পিরোজপুর সদর উপজেলা ও ভান্ডারিয়া উপজেলা, দক্ষিণে বরগুনা জেলার পাথরঘাটা উপজেলা, পূর্বে ইন্দুরকানী উপজেলা ও বরগুনা জেলার বামনা উপজেলা, পশ্চিমে বাগেরহাট জেলার মোড়েলগঞ্জ উপজেলা, শরণখোলা উপজেলা ও বলেশ্বর নদ।
প্রতিষ্ঠাকাল
প্রশাসন মঠবাড়িয়া থানা প্রতিষ্ঠিত হয় ১৯০৪ সালে।
মঠবাড়িয়া উপজেলার ইতিহাস
মঠবাড়িয়ার প্রাচীন ইতিহাস মূঘল আমলে থেকেই গ্রোথিত । সুবেদার মুর্শিদ কুলি খাঁ আগা বাকের খাঁ কে পাঠিয়েছিলেন কির্তন খোলা নদীর তীর ঘেষে চন্দ্রদ্বীপের এলাকায় যা আগাঁ বাকের তাঁর নামানুসারে বাকের গঞ্জে নাম করন করা হয় । এই বাকের গঞ্জের মৌজায় আরো নিচূ এলাকায় মঠবাড়িয়ার হিন্দু অধ্যুষিত মঠ সমারোহে এর নামকরণ করা হয় মঠবাড়িয়া । মঠবাড়িয়া থানা প্রতিষ্ঠিত হয় ১৯০৪ সালে।মঠবাড়িয়া উপজেলায় বর্তমানে ১টি পৌরসভা ও ১১টি ইউনিয়ন রয়েছে।এগুলো হচ্ছে -মঠবাড়িয়া পৌরসভা,আমড়াগাছিয়া,টিকিকাটা,তুষখালী,দাউদখালী,ধানীসাফা,বড় মাছুয়া,বেতমোর রাজপাড়া,মঠবাড়িয়া,মিরুখালী,শাপলেজা এবং হলতা গুলিশাখালী ইউনিয়ন। কৃতি সন্তানদের মধ্যে উল্লেখযোগ্য হলেন শহীদ নূর হোসেন (১৯৬১ - ১০ নভেম্বর ১৯৮৭) - রাজনৈতিক কর্মী।
মহিউদ্দিন আহমেদ (১৯২৫-১৯৯৭) - রাজনীতিবিদ; খান সাহেব হাতেম আলী জমাদার (১৮৭২-১৯৮২) - বঙ্গীয় প্রাদেশিক আইন সভার সদস্য; মেজর (অবঃ) মেহেদী আলী ইমাম (মৃত্যুঃ ১৯৯৬) - স্বাধীনতাযুদ্ধের বীর সেনানী, বীরবিক্রম; করপোরাল আব্দুস সামাদ (মৃত্যু ২০১৮) - আগরতলা ষড়যন্ত্র মামলার ৮ নং আসামী; গনপতি হালদার- ১৯৭১ সালের শহীদ। কালে ভাদ্রে আরো অনেক কবি,সাহিত্যিক,রাজনীতিবিদ সাংবাদিক,বৈজ্ঞানিক,অর্থনীতিবিদ,শিক্ষক, ইঞ্জিনিয়ার,খেলোয়ার,নাট্যকার,শিল্পপতি, দেশে-বিদেশে অনেক সুনামের সাথে জীবন জীবিকা নির্বাহ করছেন ।
জলাশয় বলেশ্বরী, কচা ও পোনা নদী উল্লেখযোগ্য।
প্রাচীন নিদর্শনাদি ও প্রত্নসম্পদ সোনাখালী জমিদারবাড়ী ও সাপলেজা কুঠিবাড়ী উল্লেখযোগ্য।
ঐতিহাসিক ঘটনাবলি উপজেলার তুষখালীতে খাজনা বৃদ্ধির প্রতিবাদে ১৮৩০ সাল থেকে ১৮৭০ সাল পর্যন্ত ইজারাদারদের বিরুদ্ধে কৃষক বিদ্রোহ সংগঠিত হয়। ১৯৭১ সালের মে মাসে ঝাটিপুনিয়া নামক স্থানে রাজাকারবাহিনী ১২ জন মুক্তিযোদ্ধাকে হত্যা করে।
মুক্তিযুদ্ধের স্মৃতিচিহ্ন বধ্যভূমি ১।
ধর্মীয় প্রতিষ্ঠান মসজিদ ৭২০, মন্দির ২০, তীর্থস্থান ১। বন্দর জামে মসজিদ, সাফা জামে মসজিদ, মঠবাড়ীয়ার হরিমন্দির উল্লেখযোগ্য।
শিক্ষার হার, শিক্ষা প্রতিষ্ঠান গড় হার ৬২.৮%; পুরুষ ৬২.৮%, মহিলা ৩৭.২%। কলেজ ৫, মাধ্যমিক বিদ্যালয় ৪৭, প্রাথমিক বিদ্যালয় ১৯৫, স্যাটেলাইট স্কুল ৭, মাদ্রাসা ১৮২। উল্লেখযোগ্য শিক্ষা প্রতিষ্ঠান: মঠবাড়ীয়া সরকারি ডিগ্রি কলেজ, মহিউদ্দীন মহিলা কলেজ, কে.এম লতিফ ইনস্টিটিউশন (১৯২৮), গুলশাখালী জি.কে ইউনিয়ন হাইস্কুল, বড় মাছুয়া ইউনাইটেড হাইস্কুল, নলী ভিম চন্দ্র মাধ্যমিক বিদ্যালয় (১৯২৮)।
পত্র-পত্রিকা ও সাময়িকী পাক্ষিক: মঠবাড়ীয়া সমাচার।
সাংস্কৃতিক প্রতিষ্ঠান লাইব্রেরি ৫, ক্লাব ১৯, সিনেমা হল ১, নাট্যদল ১।
জনগোষ্ঠীর আয়ের প্রধান উৎস কৃষি ৫৯.৮৯%, অকৃষি শ্রমিক ৪.৪৯%, ব্যবসা ১২.৮১%, পরিবহণ ও যোগাযোগ ১.৮৬%, চাকরি ৭.১০%, নির্মাণ ১.৩৬%, ধর্মীয় সেবা ০.২৪%, রেন্ট অ্যান্ড রেমিটেন্স ২.১৩% এবং অন্যান্য ১০.১২।
কৃষিভূমির মালিকানা ভূমিমালিক ৬৫.১৬%, ভূমিহীন ৩৪.৮৪%। শহরে ৫৪.০৪% এবং গ্রামে ৬৬.৩২% পরিবারের কৃষিজমি রয়েছে।
প্রধান কৃষি ফসল ধান, গম, আখ, শাকসবজি, ডাল।
বিলুপ্ত বা বিলুপ্তপ্রায় ফসলাদি পান, পাট, তিল, সরিষা।
প্রধান ফল-ফলাদি আম, নারিকেল, কাঁঠাল, কলা, সুপারি, আমড়া।
বিলুপ্ত বা বিলুপ্তপ্রায় সনাতন বাহন পাল্কি।
কুটিরশিল্প তাঁতশিল্প, মৃৎশিল্প, বাঁশের কাজ, লোহার কাজ, বিড়ি কারখানা, ওয়েল্ডিং কারখানা।
হাটবাজার ও মেলা হাটবাজার ৩১, মেলা ৩। মঠবাড়ীয়া, তুষখালী ও বড় মাছুয়া হাট এবং পহেলা বৈশাখের মেলা (মঠবাড়ীয়া বন্দর) উল্লেখযোগ্য।
প্রধান রপ্তানিদ্রব্য সুপারি, নারিকেল।
বিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসূচির আওতাধীন। তবে ১০.৪৬% পরিবারের বিদ্যুৎ ব্যবহারের সুযোগ রয়েছে।
পানীয়জলের উৎস নলকূপ ২৭.৬৫%, পুকুর ৬৩.৭৩%, ট্যাপ ৫.৯৬% এবং অন্যান্য ২.৬৬%।
এনজিও ব্র্যাক, আশা, প্রশিকা।
মঠবাড়িয়া থানা
প্রশাসনিক এলাকাসমূহ
মঠবাড়িয়া উপজেলায় বর্তমানে ১টি পৌরসভা ও ১১টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মঠবাড়িয়া থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী মঠবাড়িয়া উপজেলার মোট জনসংখ্যা ২,৬২,৮৪১ জন। এর মধ্যে পুরুষ ১,২৮,৮৪৫ জন এবং মহিলা ১,৩৩,৯৯৬ জন। মোট পরিবার ৬১,১৮৭টি।
শিক্ষা
২০১১ সালের আদমশুমারি অনুযায়ী মঠবাড়িয়া উপজেলার সাক্ষরতার হার ৬১.৭%।
কৃতি ব্যক্তি
চঞ্চল কর্মকার
অল্লম প্রভু
অল্লম প্রভু (ಅಲ್ಲಮ ಪ್ರಭು) ছিলেন দ্বাদশ শতাব্দীর এক অতিন্দ্রীয়বাদী-সন্ত এবং কন্নড় ভাষার বচন কবি (‘বচনকার’)। তিনি আত্মা ও শিবের একত্ব প্রচার করতেন। তিনি ছিলেন এক বিশিষ্ট কবি তথা লিঙ্গায়েত ধর্মান্দোলনের  পৃষ্ঠপোষক সন্ত। এই আন্দোলন মধ্যযুগীয় কর্ণাটক ভূখণ্ড এবং জনপ্রিয় কন্নড় সাহিত্যকে পুনর্গঠিত করেছিল। লিঙ্গায়েত ধর্মের প্রবর্তক বসব ও এই মতাবলম্বী সর্বাপেক্ষা উল্লেখযোগ্য মহিলা কবি অক্ক মহাদেবীর সঙ্গে অল্লম প্রভুকে ‘লিঙ্গায়েত ধর্মের ত্রয়ী’র অন্যতম গণ্য করা হয়।
অল্লম প্রভুর রচিত কবিতাগুলি বর্তমানে বচন সাহিত্যের অঙ্গ। এই কবিতাগুলিতে তিনি আচার-অনুষ্ঠান ও সামাজিক রীতিনীতির সমালোচনা করেছেন, সামাজিক বাধাগুলিকে ছিন্ন করেছেন এবং নৈতিক মূল্যবোধ ও শিবের প্রতি ভক্তিমূলক পূজার উপর গুরুত্ব আরোপ করেছেন। একথা সর্বজনবিদিত যে বসবকে লিঙ্গায়েত আন্দোলনের প্রধান অনুপ্রেরণাদাতা মনে করা হয় এবং সেই জন্য তিনি অনুভব মন্তপে ‘অন্ন’ (‘জ্যেষ্ঠ ভ্রাতা’) আখ্যাও পেয়েছিলেন, কিন্তু অল্লম প্রভু ছিলেন এই অনুভব মন্তপে পৌরোহিত্যকারী প্রকৃত গুরু।
তারিখ নাজাদ-ও-হিজাজ
তারিখ নাজাদ-ও-হিজাজ (নাজাদ ও হিজাজের ইতিহাস) পাকিস্তানের মুফতি আবদুল কাইয়ুম কাদরী হাজারী কর্তৃক রচিত একটি উর্দু ভাষার বই। এই বইটিতে সৌদি আরবের নাজাদ ও হিজাজ নামক অঞ্চলগুলির আলোচনামূলক ইতিহাস বর্ণিত হয়েছে। বইটি হিস্টোরি অফ সৌদি আরাবিয়া অ্যান্ড ওয়াহাবিসম (২০১৪) নামে ইংরেজিতে অনুবাদ করে আনোয়ার হারুন। ইংরেজি সংস্করণটি আমেরিকা যুক্তরাষ্ট্র থেকে প্রকাশিত হয়েছে।
শৈলী
বইটির ইংরেজি সংস্করণে, আনোয়ার হারুন তার প্রস্তাবনায় ওয়াহাবিবাদকে সন্ত্রাসবাদ হিসেবে চিত্রিত করেছেন, বইতে তিনি সৌদি আরব ও ওয়াহাবিবাদের সমালোচকের ভূমিকা পালন করেছেন। তিনি প্রবন্ধে ওহাবিসকে লিখেছেন: এখন তারা তাদের উপাধিটি ওহাবিস থেকে আহলে হাদীতে বদলেছে এবং এখন সালাফি হিসাবে তাদের সৌদি আরব এবং অন্যান্য মধ্য প্রাচ্যের দেশগুলি থেকে উদার সহায়তা দেওয়া হয় এবং তারা বিশ্বজুড়ে মুসলমানদের তরুণ প্রজন্মকে বিপথগামী করছে এবং জিহাদের নামে আল কায়দা, তালেবান এবং আরও অনেকে গণহত্যা চালাচ্ছে। আমি এই রক্তাক্ত পরিবর্তনের কারণ অনুসন্ধানে গুরুতর কারণ পাই এবং আমি উর্দু ভাষায় রচিত “তারেক নাজাদ-ও-হিজাজ” বইটি পড়তে পেরেছি। বইটিতে ওহাবিবাদ সম্পর্কে বিশদ বিবরণও দেওয়া হয়েছে, সুতরাং এই কারণে এর নামকরণ করা হয়েছে “সৌদি আরব ও ওহাবিবাদের ইতিহাস”। এছাড়া আমি এই বিষয়ে সংশ্লিষ্ট ব্যক্তিদের, ঐতিহাসিক স্থানের এবং মসজিদের ছবি এবং ব্যাখ্যা চিত্র সংযোজন করেছি।
স্যামুয়েলা টুপাউ
স্যামুয়েলা টুপাউ (জন্ম ৮ মে ১৯৫৬) একজন ফিজিয়ান প্রাক্তন সাঁতারু। তিনি ১৯৮৪ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
মহেন্দ্র নাগামুতু
মহেন্দ্র বীরেন নাগামুতু (மகேந்திர வீரன் நாகமுத்து; জন্ম: ৯ অক্টোবর, ১৯৭৫) বারবাইসের হুইম এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার।  ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০ থেকে ২০০২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। লেগ ব্রেক বোলিংয়ের পাশাপাশি বামহাতে নিচেরসারিতে কার্যকরী ব্যাটিংশৈলী প্রদর্শন করেছেন মহেন্দ্র নাগামুতু।
খেলোয়াড়ী জীবন
১৯৯৪-৯৫ মৌসুম থেকে মহেন্দ্র নাগামুতু’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পাঁচটিমাত্র টেস্ট ও চব্বিশটি একদিনের আন্তর্জাতিকে অংশগ্রহণ করেছেন মহেন্দ্র নাগামুতু। ৩১ আগস্ট, ২০০০ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ অক্টোবর, ২০০২ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
২০০০-০১ মৌসুমে অস্ট্রেলিয়া গমন করেন। সিডনিতে সিরিজের দ্বিতীয় টেস্টে ৬৮ রান করেছিলেন। লেগ ব্রেক বোলিংয়ে দক্ষ থাকা সত্ত্বেও ব্যাটসম্যান হিসেবে বুক বরাবর উঠে আসা বলগুলোকে সাবলীল ভঙ্গীমায় স্বাচ্ছন্দ্যে মোকাবেলা করেছিলেন। আক্রমণাত্মক ঢংয়ের অধিকারী বামহাতি ব্যাটসম্যান মহেন্দ্র নাগামুতু অসাধারণ ফিল্ডার হিসেবেও সুনাম কুড়িয়েছেন।
ব্যক্তিগত জীবন
ভারতীয় বংশোদ্ভূত অপর দুই বিখ্যাত ওয়েস্ট ইন্ডিয়ান ব্যাটসম্যান - রোহন কানহাই ও আলভিন কালীচরণের ভাইপো তিনি। তার আরেক ভাই বিশাল নাগামুতু গায়ানার পক্ষে প্রথম-শ্রেণীর ক্রিকেট খেলেছেন।
২০১৭–২০ আইসিসি মহিলা চ্যাম্পিয়নশিপ
২০১৭–২০ আইসিসি মহিলা চ্যাম্পিয়নশীপ হচ্ছে আইসিসি মহিলা চ্যাম্পিয়নশীপ প্রতিযোগিতার দ্বিতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতায় বর্তমানে আটটি দল প্রতিদ্বন্দ্বিতা করছে। যাতে ২০২১ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২১ বিশ্বকাপের আয়োজক নিউজিল্যান্ড ও শীর্ষ চারটি দলসহ মোট ৫টি দল সরাসরি বিশ্বকাপে খেলার যোগ্যতা অর্জন করবে। বাকী তিনটি দল অগ্রসর হবে ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায়।
পূর্ববর্তী প্রতিযোগিতায়, প্রথম তিনটি মহিলা ওডিআইকে বাছাইপর্বের খেলা হিসাবে গণ্য করা হত। তবে, বর্তমান প্রতিযোগিতার জন্য আন্তর্জাতিক ক্রিকেট কাউন্সিল (আইসিসি) অনুরোধ করে যে, অতিরিক্ত খেলাগুলো হবে মহিলাদের টুয়েন্টি২০ আন্তর্জাতিক (মহিলা টি২০আই) ফরম্যাট অনুযায়ী। সামঞ্জস্য রেখে আইসিসি আইনগুলো হালনাগাদ করে, প্রথমবারের মতো মহিলা ওডিআই খেলা দুটি বল ব্যবহৃত হবে।
অক্টোবর ২০১৭তে যখন মূল ঘোষণা এসেছিল, তখন বলা হয়েছিল যে, আয়োজক নিউজিল্যান্ড ও সেরা তিনটি দল সরাসরি বিশ্বকাপে খেলার যোগ্যতা অর্জন করবে। একবছর পর অক্টোবর ২০১৮তে বাছাই কাঠামোতে কিছুটা পরিবর্তন এনে আইসিসি ঘোষণা করে যে, আয়োজক ও সেরা চারটি দল ২০২১ বিশ্বকাপ খেলার সুযোগ পাবে।
সর্বপ্রথম উক্ত সূচীর খেলাটি ঘোষণা করে পাকিস্তান ক্রিকেট বোর্ড (পিসিবি), ২০১৭ অক্টোবরে সংযুক্ত আরব আমিরাতে পাকিস্তান খেলে নিউজিল্যান্ডের সাথে। প্রথম পর্বের খেলাটি শুরু হয় ১১ অক্টোবর ২০১৭, ওয়েস্ট ইন্ডিজ ও শ্রীলঙ্কার মধ্য। চ্যাম্পিয়নশীপ প্রতিযোগিতার উদ্বোধনী সূচীর খেলায় ওয়েস্ট ইন্ডিজ শ্রীলঙ্কাকে ৬ উইকেটে পরাজিত করে।
২০১৯ এর মার্চে ইংল্যান্ড ক্রিকেট দল শ্রীলঙ্কাকে ৩–০ তে পরাজিত করে। উক্ত পরাজয়ের সাথেই শ্রীলঙ্কা মহিলা ক্রিকেট দল ২০২১ মহিলা বিশ্বকাপে সরাসরি অংশ গ্রহণের সুযোগ হারায়, তাদের অবতীর্ণ হতে হবে ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায়। ২০১৯ এর মে মাসে আইসিসি নিশ্চিত করে যে, অস্ট্রেলিয়া হচ্ছে বিশ্বকাপে খেলার যোগ্যতা অর্জনকারী প্রথম দল।
ফলাফল
ফলাফলের সার-সংক্ষেপ হচ্ছে নিম্নরূপ। প্রতিটি রাউন্ডের সময়, প্রতিটি দল তার প্রতিপক্ষের বিরুদ্ধে তিনটি ওডিআই খেলবে।
গালোলহু
গালোলহু হল মালে, মালদ্বীপের একটি জেলা।
কামায়নি এক্সপ্রেস
কামায়নি এক্সপ্রেস (ট্রেন নম্বর ১১০৭১/১১০৭২) হলো ইন্ডিয়ান রেলওয়ে দ্বারা পরিচালিত একটি ডেইলি এক্সপ্রেস ট্রেন যা মুম্বাই লোকমান্য তিলক টার্মিনাস স্টেশন এবং বারাণসী রেলওয়ে স্টেশন এর মধ্যে চলাচল করে থাকে । এটি সেন্ট্রাল রেলওয়ের একমাত্র ট্রেন যা মুম্বাই হতে ভূপাল হয়ে বারাণসী চলাচল করে থাকে ।
২০১৫ সালের ৪ আগস্ট ট্রেনটি মধ্যপ্রদেশের হাড্রায় দুর্ঘটনায় পতিত হয় ।
সেবা ও সময়সূচি
ট্রেনটি প্রতিদিন মুম্বাই এর লোকমানিয়া তিলক টার্মিনাস স্টেশন এবং বারাণসী জংশন হতে চলাচল করে, প্রতিদিন প্রায় ৩০ ঘণ্টা ৪৫ মিনিট সময়ে প্রায় ১৬৩৬ কিলোমিটার(১০১৭ মাইল)পথ চলাচল করে থাকে ।
রুট এবং স্টেশন
ট্রেনটি ৪৩টি স্টেশনের মধ্য দিয়ে চলাচল করে থাকে, এর মধ্যে রয়েছে থানে, নাসিক, ভূষাবল, ভূপাল এবং এলাহাবাদ ও অন্যান্য ।
বগি এবং কোচ
কামায়ানি এক্সপ্রেস এর সাথে অন্য কোনো ট্রেন এর সাথে বগি শেয়ারিং অ্যারেঞ্জমেন্ট নেই । ট্রেনটি ডাব্লিউএপি-৪ লোকোমোটিভ ইঞ্জিন এর মাধ্যমে মুম্বাই লোকমানিয়া তিলক টার্মিনাস স্টেশন হতে কাটনি রেলওয়ে স্টেশন এবং কাটনি রেলওয়ে স্টেশন হতে ডাব্লিউডিএম-৩এ লোকোমোটিভ ইঞ্জিন এর মাধ্যমে বারাণসী রেলওয়ে স্টেশন পর্যন্ত চালিত হয় । ট্রেনটির ১১টি স্লিপার, ৪টি শীতাতপ নিয়ন্ত্রিত বগি এবং ৬টি সাধারন শ্রেণির কোচ রয়েছে ।
দি অরিজিন অ্যান্ড ডেভেলপমেন্ট অব দি বেঙ্গলি ল্যাংগুয়েজ
দি অরিজিন অ্যান্ড ডেভেলপমেন্ট অব দি বেঙ্গলি ল্যাংগুয়েজ অধ্যাপক সুনীতিকুমার চট্টোপাধ্যায় রচিত একটি গবেষণা গ্রন্থ, যা তার পিএইচ.ডি ডিগ্রি অর্জনের জন্য কৃত বাংলা ভাষার উৎপত্তি ও ক্রমবিকাশ সম্পর্কিত মৌলিক গবেষণার ওপর ভিত্তি করে প্রণীত।
বিষয়বস্তু
গ্রন্থটির প্রথম সংস্ককরণে তাতে কেবল ২টি খন্ড ছিলো যা ১৯৭১ সালের পরবর্তী সংস্ককরণে আরো কলেবর বৃদ্ধি করে ৩টিতে উন্নীত করা হয়; এগুলো হলো:
জেসন চুট
জেসন চুট (জন্ম ১২ নভেম্বর ১৯৭১) একজন ফিজিয়ান প্রাক্তন সাঁতারু। তিনি ১৯৮৮ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
সাইফুল আলম (সাংবাদিক)
সাইফুল আলম (জন্ম ১ নভেম্বর ১৯৫৬) একজন বাংলাদেশি সাংবাদিক। তিনি দৈনিক যুগান্তর পত্রিকার সম্পাদক হিসেবে দায়িত্ব পালন করছেন। এছাড়াও তিনি বাংলাদেশের সাংবাদিকদের সংগঠন জাতীয় প্রেস ক্লাবের নির্বাচিত সভাপতি হিসেবে ২০১৯-২০২০ মেয়াদে দায়িত্ব পালন করেছেন।
প্রারম্ভিক জীবন
সাইফুল আলম ১৯৫৬ সালের ১ নভেম্বর ঢাকায় জন্মগ্রহণ করেন। তার পৈতৃক নিবাস চাঁদপুরের কচুয়ায়। তার পিতার নাম আলী আরশাদ মিয়া এবং মাতার নাম শামসুন নাহার। আলী আরশাদ মিয়া একজন সরকারি কর্মকর্তা ছিলেন।
সাইফুল আলম মতিঝিল সরকারি বালক উচ্চ বিদ্যালয় থেকে মাধ্যমিক ও ১৯৭৪ সালে ঢাকা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ভাষা ও সাহিত্যে স্নাতক ও ১৯৭৮ সালে স্নাতকোত্তর ডিগ্রি অর্জন করেন। ১৯৭২ সাল থেকে ১৯৭৫ সাল পর্যন্ত তিনি বাংলাদেশ ছাত্র ইউনিয়নের রাজনীতিতে জড়িত ছিলেন। বিশ্ববিদ্যালয়ে অধ্যয়নরত অবস্তায় তিনি ঢাকা বিশ্ববিদ্যালয় সংস্কৃতি সংসদের সহ-সভাপতি হিসেবেও দায়িত্ব পালন করেন।
কর্মজীবন
সাইফুল আলম ১৯৭৯ সালে তিনি সাপ্তাহিক কিশোর বাংলা দিয়ে সাংবাদিকতা শুরু করেন। ১৯৮৩ সালে তিনি দৈনিক জনতায় জ্যেষ্ঠ প্রতিবেদক হিসেবে যোগ দেন। ১৯৮৬ থেকে ১৯৯৯ সাল পর্যন্ত তিনি দৈনিক ইনকিলাবের জ্যেষ্ঠ প্রতিবেদক হিসেবে দায়িত্ব পালন করেন। ২০০০ সালে গোলাম সারওয়ারের নেতৃত্বে শুরু হওয়া নতুন দৈনিক যুগান্তর পত্রিকায় জ্যেষ্ঠ প্রতিবেদক হিসেবে যোগ দেন। পরবর্তীতে তিনি এ পত্রিকাটির উপসম্পাদক, নির্বাহী সম্পাদক ও ২০১৩ সালের ১৯ নভেম্বর থেকে ২০২০ সালে ২১ ফব্রুয়ারি পর্যন্ত ভারপ্রাপ্ত সম্পাদক হিসেবে দায়িত্ব পালন করেন। ২০২০ সালের ২২ ফেব্রুয়ারি তিনি যুগান্তরের সম্পাদক পদে অধিষ্ঠিত হন।
রচনা ও প্রকাশনা
সাইফুল আলমের গ্রন্থসমূহ হল, ছেঁড়াপাতা (শিশু-কিশোর গল্পগ্রন্থ - ১৯৮২), নিম ফুলের ঘ্রাণ (১৯৯৬), ছড়া-কবিতার গ্রন্থ হাত বাড়ালেই আকাশ, কিছু ভাবনা কিছু কথা (প্রবন্ধ সংলন ২০১৩), মাইনাস নয়, প্লাসের প্রজ্ঞাই গণতন্ত্র এবং গণতন্ত্রের যাত্রা ও অন্যান্য (২০১৯)
ব্যক্তিগত জীবন
সাইফুল আলম ব্যক্তিগত জীবনে ব্যাংকার ফেরদৌসী বেগমের সাথে বিবাহ বন্ধনে আবদ্ধ হন। এই দম্পতির দুই মেয়ে রয়েছে।
রামচন্দ্র চন্দ্রবংশী বিশ্ববিদ্যালয়
রামচন্দ্র চন্দ্রবংশী বিশ্ববিদ্যালয় ভারতের ঝাড়খণ্ডের পালামুতে অবস্থিত একটি বেসরকারি বিশ্ববিদ্যালয়। এটি ২০১৮ সালে প্রতিষ্ঠিত হয়েছিল।
বাংলাদেশের তেল পাইপলাইনের তালিকা
thumb|বাংলাদেশ-ভারত মৈত্রী পাইপলাইন (নির্মাণাধীন ২০২১) সারাদেশে তেল পরিবহনে জাহাজ, ট্যাংক লরি, ওয়াগনের পরিবর্তে চারটি পাইপ লাইন নির্মাণ করছে সরকার। চারটির মধ্যে বাংলাদেশ পেট্রোলিয়াম কর্পোরেশন (বিপিসি) তিনটি পাইপ লাইন নির্মাণ করবে। দেশের অভ্যন্তরের পাইপ লাইন তিনটি হলো:
প্রতিরক্ষা মন্ত্রক (ভারত)
প্রতিরক্ষা মন্ত্রক (Ministry of Defence) ভারতেরর কেন্দ্রীয় সরকারের একটি অন্যতম প্রধান মন্ত্রক। এর প্রধান কাজ হল রক্ষা ও সুরক্ষা সম্বন্ধী বিষয়ে নীতিনির্ধারণ করা এবং তার কার্যপ্রণালী রক্ষা বিভাগ, রক্ষা সামগ্রী উৎপাদন বিভাগ, রক্ষা অনুসন্ধান ও উন্নয়ন বিভাগ, আর্থিক বিভাগ, ভারতীয় সৈন্য বল, অবসরপ্রাপ্ত সৈনিক কল্যাণ বিভাগ, আন্তর্পরিষেবা সংস্থাগুলিকে তা অবগত করানো। তাছাড়া সরকারে বিভিন্ন নীতিগুলিকেও উক্ত বিভাগগুলিতে কার্যকর করা।
বাংলাদেশের তেল পাইপলাইনের তালিকা
ইস্টার্ন রিফাইনারি কর্তৃক নির্মিত হচ্ছে ইস্টার্ন রিফাইনারি-মহেশখালী তেল পাইপলাইন।
প্রতিরক্ষা মন্ত্রক (ভারত)
বিভাগগুলির কার্যপ্রণালী
সেনাবাহিনীর সকল বিভাগের ও আন্তর্পরিষেবা সংস্থাগুলির সবরকম দায়িত্ব বহন করে। রক্ষা বাজেট, রক্ষানীতি, স্থাপনাকার্য, সংসদ সম্বন্ধিত বিষয় ও অন্য দেশেরটান সাথে সম্বন্ধ তথা সহযোগ ইত্যাদি ব্যাপারে দায়িত্বভার বহন করা এই বিভাগের কাজ এই বিভাগের কাজ হল সুরক্ষা সামগ্রীর প্রয়োজন মেটানো। এবং সুরক্ষা উপকরণের আমদানি বা রপ্তানি করা। আমদানিকৃত উপকরণগুলির স্বদেশীকরণ ইত্যাদি এই বিভাগের কাজ। এই বিভাগের প্রধান সচিব যিনি রক্ষা মন্ত্রীর উপদেষ্টাও হয়। এই বিভাগের প্রধান কাজ হল সৈনিকদের সাজ সরঞ্জাম, সেনাদ্বারা ব্যবহৃত অস্ত্র উপকরণ ও অস্ত্রের আকার আকৃতি ইত্যাদি সম্বন্ধে গবেষণা ও তার বিকাস করা। এই বিভাগ অবসরপ্রাপ্ত সৈনিকদের কল্যাণার্থে তাদের জন্যে সৈনিকবৃত্তি নির্ধারণ ও তাদের তা প্রদান করা। তাছাড়া সৈনিকদের আরো অন্য বিভিন্ন কল্যাণকর বিষয়ে কাজ করা।
বাংলাদেশের তেল পাইপলাইনের তালিকা
আন্তর্জাতিক তেল পাইপলাইনটি হচ্ছে বাংলাদেশ-ভারত মৈত্রী পাইপলাইন।
সারাদেশকে তেল পাইপ লাইনের আওতায় আনতে আরও চারটি পাইপ লাইন নির্মাণের পরিকল্পনা রয়েছে সরকারের। এগুলো হচ্ছে:
প্রতিরক্ষা মন্ত্রক (ভারত)
অস্ত্র আমদানি
এই মন্ত্রক সামরিক বাহিনীর জন্য প্রয়োজনীয় অস্র আমদানির ব্যবস্থা করে থাকে। বিশ্বের সর্ববৃহত্‍‌ অস্ত্র আমদানিকারী দেশগুলির মধ্যে শীর্ষে ভারত৷ সারা বিশ্বের মোট অস্ত্রের প্রায় ৯.৫ শতাংশই এখন ভারতের হাতে৷ এমনকী মোট আমদানিকৃত অস্ত্রের ১৩ শতাংশই ভারতের৷
বাংলাদেশের তেল পাইপলাইনের তালিকা
দ্রুততার সাথে তেল পরিবহন, জ্বালানি পরিবহনে ব্যয় এবং ঝামেলা কমানো, নদী দূষণ রোধ এবং ঝুঁকি এড়াতে পাইপ লাইন নির্মাণ করতে চায় বাংলাদেশ পেট্রোলিয়াম কর্পোরেশন।
কানহা
কানহা ২০১৭ সালের হিন্দি চলচ্চিত্র শুভ মঙ্গল সাবধান এর একটি গান । গানটির জন্য শাশা তিরুপতি ) এর ৬৩ তম ফিল্মফেয়ার অ্যাওয়ার্ডে সেরা প্লেব্যাক সিংগার হিসেবে মনোনীত হয়েছিল। তিনি মেঘনা মিশ্রের কাছে পরাজিত হন, তবে গানটির জন্য স্ক্রিন অ্যাওয়ার্ডে সেরা প্লেব্যাক গায়িকার পুরস্কার জিতেছিলেন।  একটি অনলাইন পোর্টাল কর্তৃক ২০১৭ সালের সেরা হিন্দি গানগুলির মধ্যে গানটি হিসেবে মনোনীত হয়েছিল। গানটি লিখেছেন ও সুর করেছেন তানিশক-বায়ু।
ফয় গর্ডন চুং
ফয় গর্ডন চুং (জন্ম ১০ অক্টোবর ১৯৭৫) একজন ফিজিয়ান প্রাক্তন সাঁতারু। তিনি ১৯৯২ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
সারাহ লোগান
প্রাথমিক জীবন
ব্রিজেস ১৯৯৩ সালের ১০ সেপ্টেম্বর লুইসভিলে জন্মগ্রহণ করেন। তিনি ইন্ডিয়ানার জেফারসনভিলের জেফারসনভিল উচ্চ বিদ্যালয়ে লেখাপড়া করেছেন।
স্বাধীন সার্কিট (২০১১-২০১৬)
ব্রিজেস ২০১১ সালে ক্রেজি মেরি ডবসন রিং নামে তার কুস্তির কেরিয়ার শুরু করেন। আইডাব্লিএ ইস্ট কোস্টের প্রচারের জন্য মিকি নাকলসের বিপক্ষে তার প্রথম ম্যাচ অনুষ্ঠিত হয়েছিল। আমেরিকান প্রো রেসলিং জোটে আত্মপ্রকাশের সময় তিনি টেন-পারসন ট্যাগ টিম ম্যাচে ভাইপারকে গেঁথে ফিলেছিলেন। ডবসন এরপর যুক্তরাষ্ট্র এবং ইউরোপ জুড়ে ইনস্যান  চ্যাম্পিয়নশিপ রেসলিং, শিমার উইমেন অ্যাথলেটস, রিং অফ অনার এবং জুগালো চ্যাম্পিয়নশিপ রেসলিং (জেসিডাব্লিউ) সহ বিভিন্ন স্বাধীন রেসলিং সংস্থার হয়ে কুস্তিতে অংশ নিয়েছেন। ২১ ফেব্রুয়ারি, ২০১৫ তে জেসিডাব্লিউর টেক মি হোম শোতে ডবসন ম্যাড ম্যান পন্ডোর সাথে জুটি বেঁধে হুলিগানদের (ডেভিন কাটার এবং ম্যাসন কাটার) হারিয়ে জেসিডাব্লিউ ট্যাগ টিম চ্যাম্পিয়নশিপ জিতেন।
প্রারম্ভিক উপস্থিতি (২০১৪–২০১৭)
ব্রিজেস নভেম্বরে ২০১৪ সালে ছাড় দেওয়া ব্যবস্থাপক হিসাবে বক্তার ভূমিকায় উপস্থিত হওয়ার আগে ১ সেপ্টেম্বর, ২০১৪-তে, র-এর কাহিনীতে দ্য মিজ এর মেকআপ শিল্পী হিসাবে একটি অংশে হাজির হন। ২০১৫ সালে ব্রিজেসস্ম্যাকডাউন এর অবাক চরিত্রে এবং দ্য মিজ এবং ড্যামিয়েন মিজডো সমন্বিত নায়াগারার (ভায়াগ্রার নকল) বাণিজ্যিক বিজ্ঞাপনে র উপর নিরবচ্ছিন্ন ভূমিকায় হাজির হয়েছিলেন। তিনি অ্যাডাম রোজের হয়ে রোজবুদ হিসাবে একাধিকবার উপস্থিতি হয়েছেন। এনএক্সটি-র ২৯ এপ্রিল ২০১৫ তিনি বেকি লিঞ্চের মুখোমুখি হন।
১৯অক্টোবর ২০১৬ ডাব্লিউডাব্লিউই ঘোষণা করে যে ব্রিজেস একটি উন্নয়নমূলক চুক্তি স্বাক্ষর করেছেন। ১৭ নভেম্বর ব্রিজেস রেসলম্যানিয়া ৩৩ টিকিট পার্টিতে ম্যাসি এস্ট্রেলাকে পরাজিত করে এনএক্সটি-তে আত্মপ্রকাশ করেন। ১১ জানুয়ারী ২০১৭ এনএক্সটি পর্বে তার প্রথম টেলিভিশন প্রদর্শনীতে তার আসল নামে ব্রিজেস একটি ট্যাগ টিম ম্যাচে দ্য আইকনিক ডুও (বিলি কে এবং পাইটন রয়েস) এর বিপক্ষে হারানোর প্রয়াসে ম্যাসি ইভান্সের সাথে দলবদ্ধ হন। ব্রিজেস এনএক্সটি-র ৭ জুনের পর্বে সারাহ লোগান রিং নামে ফিরে আসেন, সেখানে তিনি রয়েসের কাছে একক লড়ায়ে পরাজিত হন। এনএক্সটি ইন-রিং প্রতিযোগিতায় অনুপস্থিত থাকার পরে, লোগান এনএক্সটি-র ২৩ আগস্ট পর্বে ফিরে আসেন, যেখানে তিনি আবারও রয়েসের কাছে পরাজিত হন। এনএক্সটি-র ২৫ অক্টোবর পর্বে, লোগান এনএক্সটি টেকওভার: ওয়ারগেমস-এ  এনএক্সটি মহিলা চ্যাম্পিয়নশিপের জন্য ভাগ্যনিয়ন্ত্রক চতুর্মুখি ম্যাচে জায়গা পাওয়ার জন্য লড়ায়ে অংশ নেন এবং এতে তিনি ব্যর্থ হন ফলে তিনি তার শেষ সরাসরি প্রচারিত এনএক্সটি এর উপস্থিতি থেকে বাদ পড়েন।
১৬ জুন, ২০১৭ এ লোগানকে মায়ে ইয়ং ক্লাসিক এ প্রতিদ্বন্দ্বীতা করা প্রথম চার অংশগ্রহণকারির একজন হিসাবে ঘোষণা করা হয়। ২৮ শে আগস্ট লোগানকে প্রথম রাউন্ডে মিয়া ইম এর কাছে হেরে যান। ১১ ই সেপ্টেম্বর টুর্নামেন্ট থেকে বিদায় নেওয়ার পরেও, লোগান ছয়-নারী ট্যাগ দলে অন্যান্য অপনোদিত প্রতিযোগীদের সাথে অংশ নেন, তাদের মধ্যে স্যান্টানা গ্যারেট এবং মার্টি বেল টেসা ব্ল্যাঞ্চার্ড, কে লী রে এবং জ্যাজি গ্যাবার্টের কাছে পরাজিত হন।
দ্য রায়ট স্কোয়াড (২০১৭–২০১৯)
২১ নভেম্বর, ২০১৭ স্ম্যাকডাউন পর্বে বেকি লিঞ্চ এবং নাওমি উভয়কে আক্রমণ করে রুবি রায়ট এবং লিভ মরগানের সাথে লোগানের আবির্ভাব ঘটে। একই রাতে তারা স্ম্যাকডাউন মহিলা চ্যাম্পিয়ন শার্লোট ফ্লায়ার এবং নাতারিয়ার মধ্যে একটি ম্যাচের মাঝপথে উভয়কে আক্রমণ করে। স্ম্যাকডাউন-এর পরের সপ্তাহে, এই ত্রয়ী, যা বর্তমানে দ্য রায়ট স্কোয়াড নামে পরিচিত, একটি ছয়-মহিলা ট্যাগ দলের ম্যাচে ফ্লায়ার, নাতালিয়া এবং নওমিকে পরাস্ত করে এই ব্র্যান্ডের হয়ে তাদের ইন-রিং আত্মপ্রকাশ করে। পরের মাসগুলিতে, দা রায়ট স্কোয়াড ফ্লেয়ার এবং নওমির বিরুদ্ধে লড়াই চালিয়ে যেতে থাকে। স্ম্যাকডাউন ১৯ ডিসেম্বর পর্বে, লোগান এবং রায়ট ফ্লায়ার এবং নওমির কাছে হেরে যান। স্ম্যাকডাউন এর ১৬ ই জানুয়ারির পর্বে, রায়ট স্কোয়াড ফ্লেয়ার, নওমি এবং বেকি লিঞ্চকে পরাজিত করে। এরপরে লোগান তৃতীয় প্রবেশকারীর হিসাবে রয়্যাল রাম্বল পে-পার-ভিউতে প্রথম মহিলা রয়্যাল রাম্বল ম্যাচে অংশ নেন, কিন্তু মলি হলির কাছে পরাজিত হন।
২০১৮ সুপারস্টার শেক-আপ চলাকালীন, দ্য রায়ট স্কোয়াড র-এর কাছে প্রস্থান করে এবং বায়েলি এবং সাশা ব্যাংকসের মধ্যে ম্যাচটি কোনও লড়াই ছাড়াই শেষ হয়েছিল। র-এর ১৬ জুলাই পর্বের সময়, এম্বার মুনের সাথে জয় লাভ করে সারাহ ডব্লিউডব্লিউইতে তার প্রথম একক জয় তুলে নেন। লোগান একটি নতুন ভাইকিং-অনুপ্রেরণামূলক জিমিক এ আত্মপ্রকাশ করেন, যুদ্ধের অলঙ্করণ করা পোশাক পরিধান করেন এবং মন্তব্যকারী দল তাকে "তার ভাইকিং ঐতিহ্য আবিষ্কার করার" বিষয়ে একাধিক মন্তব্য করেছে। ১৭ ফেব্রুয়ারি ২০১৯ এ লোগান এবং মরগান উদ্বোধনী ডব্লিউডব্লিউই মহিলা ট্যাগ দল চ্যাম্পিয়নশিপের জন্য একটি ছয়-দল এলিমিনেশন চেম্বার ম্যাচে অংশ নেন, পে–পার–ভিউ অনুযায়ী, সেখানে তারা নিয়া জ্যাক্স এবং তামিনার কাছে হেরে তৃতীয় দল হিসেবে বাদ পড়ে তবে চূড়ান্ত বিজয়ীরা হলেন সাশা ব্যাংকস এবং বেইলে। ট্রফি বিজয়ী নির্ধারণী মহিলাদের লড়াইয়ের রাজকীয় ম্যাচ রেসলম্যানিয়া ৩৫ তে লোগান অংশ নেন, তবে যখন মনে হচ্ছিল যে তিনি জিততে চলেছেন কিন্ত কারমেলা শেষ মুহুর্তে তাকে পরাস্ত করেন।
একক প্রতিযোগিতা (২০১৯-২০২০)
১৬ এপ্রিল ২০১৯ ডব্লিউডব্লিউই সুপারস্টার শেক-আপের অংশ হিসাবে লিভ মর্গানকে স্মাকডাউনে স্থানান্তরিত করা হয়, ফলে কার্যকরভাবে রায়ট স্কোয়াডের সমাপ্তি ঘটে। লোগান একটি নতুন চেহারা এবং প্রবেশের থিমের সূচনা করে একক প্রতিযোগী হয়ে উঠে এবং ডানা ব্রুকের সাথে মূল ইভেন্টে লড়াই শুরু করে, যেখানে তারা একে অপরের সাথে জয়ের জন্য লড়াই করে। ২৪ নভেম্বর টিকে থাকার সিরিজে লোগান টিম র এর সদস্য হন এবং টিম স্ম্যাকডাউন এবং টিম এনএক্সটি-র বিপক্ষে ট্রিপল হুমকি মহিলাদের হারানোর ম্যাচে অংশ নেন এবং বিয়ানকা বেলায়ার এর কাছে পরাজিত হন। র এর ৬ জানুয়ারি পর্বে লোগান শার্লট ফ্লেয়ারের সাথে তাদের লড়াইয়ের আগে ঝগড়া শুরু করেছিল যখন সে তাদের ম্যাচের আগে তার উপর আক্রমণ করেছিল এবং তার পোশাকের উপর পদক্ষেপ করে। পরের সপ্তাহে, লোগান ফ্লেয়ারের কাছে পরাজিত হন যখন নিজেকে নারী রয়্যাল রাম্বল ম্যাচে নিজেকে প্রবেশিকা হিসাবে ঘোষণা করেন। ইভেন্টে তিনি ২২ নম্বর হিসাবে রয়্যাল রাম্বল ম্যাচে প্রবেশ করেছিল তবে ফ্লায়ার তাকে ৩০ সেকেন্ডেরও কম সময়ে পরাজিত করে। র এর ১০ ফেব্রুয়ারি পর্বে স্কোয়াশ ম্যাচে লোগান রিয়া রিপলির কাছে হেরে যায়। স্কোয়াশ ম্যাচে রুবি রায়টের বিপক্ষে লিভ মর্গানের ম্যাচের সময় অতিথি রেফারি হন যেখানে তিনি মরগানকে দ্রুত গণনা করে রায়টকে জিততে সহায়তা করেন। ম্যাচের শেষে লোগান মর্গানকে আক্রমণ করে। রেসলম্যানিয়া ৩৬-তে বেকি লিঞ্চের ডব্লিউডব্লিউই র মহিলা চ্যাম্পিয়নশিপে সুযোগ পাওয়ার জন্য লোগানকে মর্গান, রায়ট, নাতালিয়া, শায়না বাজলার এবং ডব্লিউডব্লিউই মহিলা ট্যাগ দলের অর্ধেকের চ্যাম্পিয়ন অশোকার বিপক্ষে এলিমিনেশন চেম্বার ম্যাচের সদস্য হিসাবে ঘোষণা করা হয়েছে। পে-পার-ভিউ অনুসারে তিনি ছিলেন তৃতীয় প্রবেশকারী, তবে প্রথম বিজয়ী বাজলার তাকে প্রথম পরাজিত করে, তিনি র মহিলাদের টাইটেলে একটি শট অর্জন করেন এবং অন্য সকল নারী প্রতিযোগীর নিকট হেরে রেকর্ড স্থাপন করেন, যা ছিল মূলত স্কোয়াশ ম্যাচ। র এর ১৩ ই এপ্রিল ২০২০ সংস্করণে লোগান উইমেনস মানি ইন দ্য ব্যাঙ্ক বাছাইপর্বের ম্যাচে বাজলারের কাছে পরাজিত হন, এতেই কোম্পানির পক্ষে তার ফাইনাল ম্যাচটি শেষ হয়েছিল।
১৫ এপ্রিল ২০২০ কোভিড-১৯ মহামারীজনিত কারণে বাজেট কাটছাটের ফলস্বরূপ রোকে তার ডব্লিউডব্লিউই চুক্তি থেকে ছেড়ে দেওয়া হয়। ছাড়া পাওয়া অন্যান্য প্রতিভার মতো, তিনিও ৯০ দিন কোনও প্রতিযোগিতা বিহীণ ধারা অনুযায়ী রয়ে যান, যার মেয়াদ ২০২০ সালের ১৮ জুলাই শেষ হয়।
বিচ্ছেদ (২০২০)
২০২০ সালের ২২ শে জুন সারাহ রো ঘোষণা করেন যে তিনি তার জীবনের অন্যান্য বিষয়গুলিতে মনোনিবেশ করার কারণে অদূর ভবিষ্যতের জন্য কুস্তি থেকে সরে যাবেন।
অনান্য মাধ্যমে
লোগান ডব্লিউডব্লিউই ২কে১৯-তে খেলারযোগ্য চরিত্র হিসাবে তার ডব্লিউডব্লিউই ভিডিও গেমের অভিষেক ঘটে । তিনি ডব্লিউডব্লিউই ২কে২০-তেও উপস্থিত হয়েছেন।
ব্যক্তিগত জীবন
২০১১ সালের ২৯ শে মার্চ ইন্ডিয়ানা চার্লসটাউনে ৬২ নম্বর রুটে সিএসএক্স ট্রেন তার সাদা চেভি কুপকে ধাক্কা দিলে ব্রিজেস গাড়ি দুর্ঘটনায় পতিত হন। তাকে বিমানে লুইসভিল হাসপাতালে নিয়ে যাওয়া হয়েছিল।
ডাব্লুউডাব্লুউইয়ের সাথে থাকার সময় ব্রিজেস তার সহযোগী কুস্তিগির রেমন্ড রোয়ের (যিনি "এরিক" নামটি রিং নামের অধীনে ট্যাগ দল দ্য ভাইকিং রাইডার্সের অংশ হিসাবে কুস্তি করেছিলেন) সাথে ডেটিং শুরু করেন। এই জুটি ভাইকিং থিমড ওয়েডিং এ ২০১৮ সালের ২১ ডিসেম্বর এ বিয়ে করেন।
২০১০ সালের ৬ জুলাই তিনি এবং রোয়ে ইন্সটাগ্রামে ঘোষণা করেন যে তারা একসাথে তাদের প্রথম সন্তানের প্রত্যাশা করছে।
দাড়িয়াপুর ইউনিয়ন
ইউনিয়ন পরিষদ
দাড়িয়াপুর ইউনিয়নটি পূর্ববর্তী গজারিয়া ইউনিয়ন ভাগ হয়ে ২০১১ এর শেষের দিকে নবগঠিত দাড়িয়াপুর ইউনিয়ন গঠন হয়।
ভৌগোলিক উপাত্ত
দাড়িয়াপুর ইউনিয়নের মোট গ্রাম সংখ্যা ১২ টি। গ্রামের নাম সমূহঃ-
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দাড়িয়াপুর ইউনিয়নের মোট জনসংখ্যা ২২১৯০ জন।
অনলাইন জন্ম নিবন্ধন ব্যবস্থা অনুযায়ী পহেলা সেপ্টেম্বর ২০১৫ এর তথ্য অনুযায়ী দাড়িয়াপুর ইউনিয়নের মোট জনসংখ্যা ২৬২৩৬ জন। মোট পুরুষ ১৪৯২৬ জন এবং নারী ১১৩১০ জন।
যোগাযোগ ব্যবস্থা
সখীপুর-গোড়াই সড়কের দুই পাশেই দাড়িয়াপুর ইউনিয়ন এর ভৌগোলিক অবস্থান। তবে পরিষদের কার্যালয় টি অবস্থিত ইউনিয়নের উত্তর পশ্চিম প্রান্তে শালগ্রামপুর গ্রামে। সখীপুর পৌর শহর থেকে হযরত শাহ কামাল (রহ:) সড়ক ধরে তিন কিলোমিটার পরেই শালগ্রামপুর বাজার। ওই বাজারের পশ্চিম পাশেই দাড়িয়াপুর ইউনিয়ন পরিষদ ভবনে অবস্থিত।
ডোনাল্ড হেন্ডারসন
ডোনাল্ড আইন্সলে "ডি এ" হেন্ডারসন (৭ সেপ্টেম্বর ১৯২৮ - ১৯ অগাস্ট ২০১৬) ছিলেন স্মলপক্স নির্মূল করার প্রধান কারীগর। অ্যামেরিকান এই চিকিৎসকের ১০ বছরের (১৯৬৭-১৯৭৭) ঐকান্তিক প্রচেষ্টায় সারা পৃথিবী থেকে স্মলপক্সের নিরসন হয় এবং বাচ্চাদের মধ্যে এই রোগ থেকে বাঁচতে টিকাকরণ শুরু হয়। পরবর্তী জীবনে তিনি "জন হপকিন্স স্কুল অব পাবলিক হেল্থ"-এ ডিন হিসাবে ১৯৭৭-১৯৯০ পর্যন্ত কাজ করেন। তিনি ২০০২ সালে আমেরিকার সর্বোচ্চ সম্মান প্রেসিডেন্সিয়াল মেডেল লাভ করেন।
জর্ডানের গভর্নরেটসমূহ
জর্ডান তিনটি অঞ্চলে বিভক্ত, যেগুলো আবার বারোটি গভর্নরেট (মুহাফাযা) এবং সেগুলো আবার কতগুলো জেলা (লিওয়া) ও উপজেলায় (ক্বদা) উপবিভক্ত হয়েছে।
১৯৯৪ এর সংস্কার
১৯৯৪ সালে, স্বরাষ্ট্র মন্ত্রণালয়ের প্রশাসনিক অঞ্চল ব্যবস্থার অংশ হিসেবে, জর্ডানে চারটি নতুন গভর্নরেট সৃষ্টি করা হয়, যথা - জেরাশ, আজ্বলুন, মাদাবা এবং আক্বাবা। জেরাশ ও আজ্বলুন গভর্নরেটকে ইর্বিদ গভর্নরেট থেকে, মাদাবাকে আম্মান গভর্নরেট থেকে, এবং আক্বাবাকে মা'আন গভর্নরেট থেকে পৃথক করা হয়।
ভৌগোলিক অঞ্চল বনাম মহানগর এলাকা
ভৌগোলিকভাবে, জর্ডানের গভর্নরেটগুলো তিনটি অঞ্চলের মধ্যে বিন্যস্ত: উত্তরাঞ্চল, মধ্যাঞ্চল এবং দক্ষিণাঞ্চল। এই তিনটি অঞ্চল অবশ্য আয়তন বা জনসংখ্যার ভিত্তিকে নয়, বরং ভৌগোলিক সংযোগ এবং জনসংখ্যার কেন্দ্রগুলোর মধ্যবর্তী দূরত্বের ভিত্তিতে বিভক্ত। দক্ষিণাঞ্চল আর মধ্যাঞ্চলকে পৃথক করেছে কারাক গভর্নরেটে অবস্থিত মোয়াব পর্বতশ্রেণি। মধ্যাঞ্চল আর উত্তরাঞ্চলের জনসংখ্যার কেন্দ্রস্থলগুলো ভৌগোলিকভাবে পৃথক হয়েছে জেরাশ গভর্নরেটে অবস্থিত পাহাড়গুলো দ্বারা।
সামাজিকভাবে আম্মান, সাল্‌ত, যার্কা এবং মাদাবা'র জনসংখ্যার কেন্দ্রগুলো একত্রে একটি বিশাল মহানগর এলাকা সৃষ্টি করেছে, যেখানকার বাণিজ্যিক লেনদেন আম্মান কর্তৃক প্রভাবিত। অন্যদিকে, জেরাশ, আজ্বলুন এবং মাফ্‌রাক্ব শহরগুলো প্রধানত ইর্বিদ শহর দ্বারা প্রভাবিত।
বারো গভর্নরেট
থাম্ব|মানচিত্রে [[জর্দান|জর্ডানের গভর্নরেটসমূহ]]